לחצן מצוקה נייח - מותקן במקומות ייעודיים בתוך הבית, במרכז החדר, לצד המיטה, ליד כורסת ישיבה או בחדר האמבטיה.
יש בהם מיקרופון ורמקול מובנים, וניתן לשמוע אותם ודרכם גם ממרחק גדול בתוך הבית.
לחצן מצוקה נייד - פועל באותו אופן אך מגיע בצורת שעון הניתן לענוד על פרק כף היד או כשרשרת על הצוואר.
רצוי לבדוק שהלחצנים הניידים עמידים בפני מגע עם מים, כך שניתן גם להתקלח איתם.
ישנם כיום לחצנים ניידים מתקדמים היודעים לזהות נפילה וליצור קשר עם מוקד החירום (כמובן גם בלי שהייתה לחיצה מודעת עליהם).
לא משנה מה סוג הלחצן שנבחר, האדם מזוהה אוטומטית במערכת המקבלת את הקריאה ממנו, ויודעת את כל הפרטים המזהים והרפואיים החשובים לגביו.
ישנה אפשרות לקבל שירות לחצן מצוקה מורחב הכולל איש קשר אישי שיענה לקריאות של אדם מסויים וכן ילווה אותו ויהיה איתו בקשר גם בשגרה.